**УГОВОР**

**О ОБАВЉАЊУ СТРУЧНЕ ПРАКСЕ**

Закључен између:

1. **Универзитета у Крагујевцу – Економског факултета у Крагујевцу**, ул. Лицеја Кнежевине Србије бр. 3, матични број: 07151322, ПИБ 101578837, који заступа декан проф. др Милена Јакшић (у даљем тексту: Факултет) и

2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ул. \_\_\_\_\_\_\_\_\_\_\_\_, матични број: \_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_, директор (у даљем тексту Послодавац) са друге стране.

(у даљем тексту заједно: Уговорне стране)

**Члан 1.**

Овим уговором уређују се међусобни односи уговорних страна ради обављања стручне праксе студената Економског факултета у Крагујевцу код Послодавца, с циљем да студенти стекну одређена знања и вештине које одговарају профилу њиховог школовања, а које ће моћи да примене у пракси.

У извршењу преузетих обавеза по овом уговору Факултет, Послодавац и студент, сагласни су да међусобно не могу истицати било каква финансијска, односно материјална или друга потраживања.

**Члан 2.**

Факултет је у обавези да у договору са овлашћеним лицем Послодавца, благовремено достави Послодавцу упут за обављање стручне праксе за сваког студента кога упућује на праксу, са прецизним идентификационим подацима студента.

Факултет је дужан да систематски и контуинирано прати реализацију стручне праксе код Послодавца и да, уколико дође до непредвиђених ситуација у току реализације праксе, предузме одговарајуће мере како би се процес стручне праксе могао несметано наставити.

**Члан 3.**

Послодавац ће, у обављању стручне праксе, студенту омогућити коришћење пословних информација, увид у пословне књиге и исправе, увид у технике пословних комуникација, рада и пословања које користи, како би студент могао успешно да обави стручну праксу. Послодавац може ускратити приступ информацијама и подацима који представљају пословну тајну.

Послодавац је у обавези да студенту одреди лице који ће пратити и усмеравати рад студента током извођења стручне праксе.

**Члан 4.**

Потписвањем Упута за стручну праксу, студент је преузео обавезу да након обављене стручне праксе достави Извештај о обављеној пракси на прописаном обрасцу Факултета.

Извештај из става један овог члана мора бити потписан и оверен од стране Послодавца.

У току трајања стручне праксе студент ће, преко руководиоца стручне праксе са Факултета, без одлагања обавестити Факултет и Послодавца о евентуалним непредвиђеним ситуацијама у реализацији стручне праксе.

Потписивањем Упута за стручну праксу, студент је преузео обавезу да се током трајања стручне праксе у свему придржава Правила рада и кућног реда код Послодавца, у супротном, Послодавац задржава право да студенту прекине даље обављање стручне праксе, уз истовремено обавештавање Факултета о чињеницама и разлозима који су довели до прекида у обављању стручне праксе.

**Члан 5.**

Лице овлашћено од стране Послодаваца је дужно да надгледа извршење обавеза које студент има у току спровођења стручне праксе, у складу са чланом 4. уговора и да се у својству инструктора стара да студент проведе онолико времена у појединим организационим деловима колико му он одреди, да му додељује појединачне послове и задатке и контролише њихово извршење, као и да се стара да студенту, ради успешног спровођења стручне праксе, буду стављене на увид и коришћење пословне информације, пословне књиге и исправе, технике пословних комуникација, рада и пословања које Послодавац користи.

Посебне обавезе лица овлашћеног од стране Послодавца јесу да студента, приликом ступања на праксу, упозна са кућним редом и радном дисциплином и да, ако у току трајања стручне праксе наступе непредвидиве околности, преко руководиоца стручне праксе, одмах обавести Факулет о њиховом наступању.

**Члан 6.**

Стручна пракса студента код Послодавца на основу овог уговора трајаће најмање 90 сати и реализоваће се у трајању од минимум 12 радних дана, а може трајати и дуже уз сагласност обе стране.

**Члан 7.**

Уговор се закључује на неодређено време.

Свака уговорна страна може отказати овај уговор у отказном року од 30 дана, с тим што ће Послодавац омогућити завршетак стручне праксе полазницима затеченим на пракси.

**Члан 8.**

Овај уговор ступа на снагу даном потписивања.

**Члан 9.**

Спорне односе у примени овог уговора уговорене стране решаваће искључиво мирним путем, међусобним преговарањем.

**Члан 10.**

Овај уговор је сачињен у 4 (четири) истиветна примерка, од којих 2 (два) примерка добија Факултет, а 2 (два) примерка Послодавац.

 **За ПОСЛОДАВЦА За ФАКУЛТЕТ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_, директор Проф. др Милена Јакшић, декан